cyanic-selkie/wikianc huggingface dataset:
Nordisk felthurtigskyting
Nordisk felthurtigskyting, populært kalt «Stuper'n», er en nordisk hurtigskytingskonkurranse for grovkalibret rifle som utøves i Norge, Sverige og Danmark av henholdsvis Det frivillige skyttervesen (DFS), Svenska Skyttesportförbundet (SvSF) og DGI Skydning. I Sverige går konkurransen under navnet sekundfält, mens den kalles sekundskydning i Danmark.
Øvelsen er publikumsvennlig, og pleier å settes opp som en utslagsturnering (cup) der to og to skyttere duellerer mot hverandre. Norgesmesterskapet i felthurtig arrangeres årlig på landsskytterstevnet. Nordisk mesterskap i felthurtig har vært arrangert siden 1953.
Program
I felthurtigskyting er målet å treffe tre forskjellige feltfigurer på forskjellige avstander så raskt som mulig. Skytteren kan bruke maksimalt 6 skudd, og starter med ladd og sikret våpen, stående «ved foten gevær».
Skytestillinger
Skytestilling er fri, og skytteren opphever sikringen og inntar skytestilling på kommando «ild». Det er ikke lov å feste reimen på armen før ildkommando, og de fleste skyter derfor felthurtig uten å ta reimen på armen. Reim må likevel være montert på våpenet som for alle andre skyteøvelser i DFS. Det kan velges mellom de reglementære skytestillingene som er liggende, knestående eller stående. De fleste skytterne velger å skyte øvelsen liggende.
Tid og rangering
Tiden er poengsummen, og vinneren i en runde er den som har lavest tid. Hvilken tid som oppnås varierer fra år til år med blant annet løypeoppsett, men pleier å ligge mellom 7 til 8 sekunder for de beste på landsskytterstevnet.
Det pleier først å skytes en innledende skyting hvor det tas tiden på den enkelte skytter for en gjennomføring. Tiden som oppnås brukes så til kvalifisering for utslagsturneringen, hvor de beste skytterne fra den innledende skytingen kvalifiseres til delfinaler.
Delfinalene skytes en gang, mens selve finalen skytes etter prinsippet «best av tre», det vil si hvem som vinner flest av inntil tre gjennomføringer. Dersom en skytter ikke får ned alle skivene på en gjennomføring pleier dette å indikeres med tiden 99.99 sekund.
Ettersom det er en utslagsturnering hender det at andre enn stevnevinneren kan få bestetiden for stevnet i en innledende runde, for så å senere bli slått ut.
Skiver
Figurene som brukes skal være to stk «Småen» på maksimalt 150 meters avstand, og en 1/3 figur på maksimalt 275 meter, eller en 1/4 figur på maksimalt 225 meters avstand. De to nærmeste målene beskytes først.
Skyteavstand varierer. For eksempel under NM felthurtig i 2013 var avstandene for småen 90 og 125 m, samt kvartfigur på 190 m.
Sikteinnstilling
Selv om figurene er plassert på forskjellige avstander er det ikke vanlig å skru på siktene under målveksling. Det finnes mange ulike metoder for innstilling av siktene. For eksempel pleier Roy Håkestad å skru to klikk under lengste avstand, og deretter sikte midt på i alle figurene.
Nedsprang
Det finnes flere teknikker for nedsprang, hovedsakelig rulle og knelemetoden.
Knelemetoden er den mest grunnleggende metoden, og foregår ved at skytteren først går ned på kne. Våpenet føres så over til venstre hånd (for høyreskytter). Skytteren lener seg så fremover og tar for seg med høyre hånd, samtidig som bena sparkes bakover og mange begynner å sikte. Man kan bli svært rask med knelemetoden.
Rullemetoden regnes som en mer videregående metode, og brukes av mange av de beste skytterne. Rullemetoden foregår likt frem til man står på kne, hvor man så prøver å få tyngdepunktet så lavt som mulig for så å rulle kroppen over på siden idet man lander. Man kan deretter raskt slå ut høyrefoten slik at begge bena raskt ligger i ro.
Bekledning
I felthurtig kan det lønne seg med myke klær, siden stive skytterklær kan hindre bevegelsen.
Felthurtig på landsskytterstevnet
På landsskytterstevnet skal avstandene være oppgitt slik at alle får like forhold. Det er figurer med elektronisk registrering av antall treff. Det skytes en finale med de 16 beste skytterne fra den innledende skytingen. De siste årene har denne finalen blitt sendt på NRK-tv. Vinneren tildeles HV-medaljen, og en aksje i Raufosspokalen. De beste skytterne klarer gjerne å treffe de tre målene på godt under 10 sekunder.
Felthurtig på nordisk mesterskap
Felthurtig har vært en del av det det nordiske mesterskapet siden 1953.
Regulært uttrykk
Et regulært uttrykk brukes innen programmering og er en streng som beskriver et sett av strenger – et mønster – som følger gitte syntaksregler. Regulære uttrykk utviklet seg fra teorien om regulære språk. Regulære uttrykk brukes i mange tekstbehandlere og verktøy for å søke etter og manipulere tekst basert på gitte mønstre. I tillegg er det en rekke programmeringsspråk som støtter regulære uttrykk. Språkene C, Java, JavaScript, Perl, PHP, Python og Ruby understøtter regulære uttrykk, med noe variasjon i hva som implementeres mellom språkene.
Språket Perl ble utviklet med regulære uttrykk som en sentral komponent i språket, og mange andre språk har lånt fra Perl ved å implementere støtte for biblioteket PCRE (Perl-compliant Regular Expressions). JavaScript mangler "lookbehind"-støtte, men dette kan komme med i en fremtidig versjon av JavaScript (EcmaScript 2016), da det er lagt inn forslag for å legge til slik funksjonalitet. I tillegg mangler JavaScript en god del attråverdig syntaktisk sukker man finner i Perl som gjør det enklere å jobbe med kode som gjør utstrakt bruk av regulære uttrykk, men mesteparten av dette kan nå enkelt tilføyes etter behov ved å benytte biblioteket XRegExp.
Eksempel på regulært uttrykk i JavaScript
I dette eksemplet benyttes et regulært uttrykk i programmeringsspråket JavaScript for å fjerne emneknagger fra en tekststreng. Funksjonen som benyttes heter replace og bytter ut alle forekomster av et mønster med et nytt mønster i en tekststreng. JavaScript angir regulære uttrykk mellom to skråstreker (/ /), og parametere, som endrer visse egenskaper ved uttrykket, kan angis rett etter den avsluttende skråstreken.
Våler (Østfold)
Våler er en kommune i landskapet Østfold i Viken fylke på Østlandet i Norge. Kommunen er en av flere som grenser til Morsa-vassdraget med blant annet Vansjø og Hobølelva. Kommunesenteret heter Kirkebygden hvor man også finner herredshuset, idrettshallen Vålerhallen og ungdomsskolen. De to andre sentrene i kommunen er Våk/Sperrebotn og Svinndal.
I likhet med nabokommunene er Våler kjent som en av kommunene i Østfold som har ulv. Våler har også mye elg, og var kjent for sin hvite elg Albin som ble skutt under elgjakta i 2011.
Våler kirke
Våler kirke ligger i Kirkebygden, og er en middelalderkirke fra slutten av 1100-tallet.
Tusenårssted
Kirkebygden er Våler kommunes tusenårssted.
Tommaso Pio Boggiani
Tommaso Pio Boggiani (født 19. januar 1863 i Boscomarego ved Alessandria i Italia, død 26. februar 1942 i Roma) var en italiensk kardinal.
Biografi
Han var som medlem av dominikanernes piemontesiske provins misjonær i Konstantinopel en stund, og fikk deretter høyere verv i sin orden. Han ble biskop av Adria og Rovigo 1908–1912, men ble så sendt som apostolisk delegat til Mexico 1912. Deretter ble han tilknyttet Den romerske kurie og var sekretær ved konklavet 1914 som valgte pave Benedikt XV. Han var erkebiskop av Genova 1919–1921.
Han ble kreert til kardinal av pave Benedikt XV den 4. desember 1916, og fikk tildelt Santi Quirico e Giulitta som sin tittelkirke. Han deltok ved konklavet 1922 som valgte pave Pius XI, og ved konklavet 1939 som valgte pave Pius XII.
Episkopalgenealogi
Hans episkopalgenealogi er:
Kulturhuset Bølgen
Kulturhuset Bølgen er et kulturhus i Larvik i Vestfold. Det ble åpnet lørdag 10. oktober 2009.
Biberach
Biberach an der Riss er en by i den tyske delstaten Baden-Württemberg, i det sydvestlige Tyskland.
Kulturhuset Bølgen
Niels Torp Arkitekter ble i sin tid engasjert av tomtegiverne Mille-Marie Treschow og Stein Erik Hagen. Firmaet tegnet et kulturhus med en bølgende takkonstruksjon som en duvende dønning, derav navnet Bølgen.
Kulturhuset ligger på det gamle kaiområdet i indre havn i byen, ikke langt fra der terminalen til danskebåten MS «Peter Wessel» lå. En av Bølgens nærmeste naboer er Farris Bad Hotell.
Huset har panoramautsikt utover Larviksfjorden i sør og rommer blant annet konsertsal, kino, kiosk og restaurant. I bygget mot nord ligger galleri Bølgen, der Larvik kunstforening holder til. Hoved- eller storsalen har et mobilt amfi med 550 sitteplasser. Ved å flytte skyveamfiet kan det gi opp til 800 ståplasser ved behov. De tre kinosalene,, alle med digital kinoteknologi, tar til sammen 428 publikummere. Kinodriften foregår i kommunal regi.
Kostnadene for hele huset, innbefattet tomtekostnader, kinoteknisk utstyr, scenisk utstyr samt infrastrukturen rundt huset, er anslått til om lag 190 millioner kroner.
Tone M. Anderssen, som representerer partiet Venstre, var leder av kulturhusstyret. Fra september 2008 til 1. november 2009 var Morten Hagevik kulturhussjef.
Utendørs utsmykning
Et syv meter høy skulptur i larvikitt («Lundhs Blue») av Knut Steen er reist på bysiden av Kulturhuset Bølgen. Skulpturen er en gave fra Lundhs Labradoreksport AS, som eies av Thor Lundh og hans familie.
Måbødalen
Måbødalen er et dalføre i Eidfjord kommune mellom Eidfjordvatnet og Vøringsfossen. Bjoreio renner gjennom dalen fra fossen til Eidfjordvatnet. Ovenfor Vøringsfossen går den over i Sysendalen på Hardangervidda. Det er et trangt og vilt dalføre. Riksvei 7 går gjennom Måbødalen, dels i fire tunneler som går i slyng inne i bergveggen.
Böblingen
Böblingen er en by i den tyske delstaten Baden-Württemberg, i det sydvestlige Tyskland. Byen har et areal på 39,04 km², og  har 46 269 innbyggere (2006).
Måbødalen
J.C. Dahl reiste ned Måbødalen fra Hardangervidda i slutten av juli 1826 og han tegnet skisser fra den bratte nedfarten. Skissen til «Birk i storm» kan ha blitt laget i Måbødalen i 1826. Dahls maleri «Mabødalen» (1854) tilhører Rasmus Meyers samlinger i Bergen.
Infrastruktur
Måbødalen var nesten ufremkommelig før 1790, da det ble bygget broer og «trappeveien» (med flere hundre eller over tusen trinn) opp Måbøberget ble bygget. Stiene opp Kyrkjeskori og Tymberløypet førte til fjells, men var bare for fjellvante folk. Dalen er kjent for den bratte vegen opp til Fossli. Vegen som ble bygget i perioden 1900-1916, er i dag mye brukt som turveg for gående og syklende. Den består av tre tunneler og tre broer, og har en stigning på opp mot 1:12. Ved Storgjelet er veien lagt i fem hårnålssvinger. Det første vegsambandet mellom Østlandet og Vestlandet over Hardangervidda til Haugastøl (ved Bergensbanen) ble sluttført i 1928. Strekningen mellom Haugastøl og Geilo ble ferdig i 1939. Også før den første kjøreveien kom omkring 1910 var broene avgjørende for ferdselen i dalen fordi det knapt fantes vad egnet for hester. Med støtte fra DNT ble det opparbeidet en turistvei til fossen, veien var ferdig i 1872.
Vegen gjennom Måbødalen regnes som et godt eksempel på vegingeniørkunst fra begynnelsen av 1900-tallet. Veien ble bygget for hånd av folk fra bygdene omkring, særlig fra Røldal. Den første bilen kom til Eidfjord i 1915, men veien opp Måbødalen til Hardangervidda ble trolig ikke kjørt med bil før omkring 1930.
I 1986 ble en ny trase for riksveg 7 gjennom Måbøtunnelen åpnet.
Den 21. desember 2009 fredet Riksantikvaren Måbødalen sammen med 39 andre veier omtalt i Nasjonal verneplan for veger, bruer og vegrelaterte kulturminner.
Gamleveien i Måbødalen fungerte lenge som alternativ rute for gående og syklende som skulle gjennom dalen, da det er forbudt for gående og syklende i den nye Måbøtunnelen. Sent i 2018 ble det besluttet at det var for farlig å fortsette denne praksisen, som følge av nye geologiske undersøkelser som konkluderte med svært stor skredfare langs med den gamle veien. Veien ble derfor stengt på ubestemt tid.
Dag-Morten Wehn
Dag-Morten Wehn (født 22. februar 1985 i Trondheim) er en norsk tidligere ishockeyspiller som begynte sin karriere for idrettslaget Leik på Hølonda. Han avsluttet sin karriere som løper for i 2019.
Wehn har tidligere spilt for Lillehammer (2002–05), TIK (2005–2007), (2007-08 og 2010-12), Stjernen (2008-09), Sparta (2009-10),  og landslaget i 2005.
Bryan (andre betydninger)
Bryan kan sikte til:
Bryan (Texas)
Bryan er en by i Brazos County i den amerikanske delstaten Texas. Den er fylkessete for Brazos County og ligger midt i Brazos Valley i sentrale Texas. Elven Brazos passerer Bryan. Ved folketellingen i 2010 hadde byen 76 201 innbyggere.
Bryan grenser til nabobyen College Station i sør. Sammen utgjør de det 16. største byområdet i Texas med om lag 190 000 innbyggere.
Leangen
Leangen er et område i den østlige delen av Trondheim, rundt tre km øst for sentrum (Midtbyen). Leangen ligger mellom Trondheimsfjorden (Leangenbukta) i nord, Lade og Strindheim i vest, Tunga i sør og Rotvoll i øst. Området er i stor grad et næringsområde, men det finnes også boligområder i den vestlige delen. Leangen har navn etter Leangen gård, som ligger ved Leangenbukta. I dag har Leangen en stasjon på Nordlandsbanen/Meråkerbanen. Leangen stasjon er også endepunktet for Stavne-Leangenbanen som tar av fra Dovrebanen ved Stavne. Europavei 6 (E6) passerer den sørlige delen av Leangen, og Haakon VII's gate mot Lade tar av fra E6 her. Riksvei 706 (Innherredsveien) passerer også forbi Leangen før den går gjennom den 2,5 km lange Strindheimtunnelen fra Strindheim til Nyhavna utenfor Trondheim sentrum.
Leangen gård
Leangen gård ligger på Ladehalvøya, mellom Devle og Rotvoll, innerst i Leangenbukta. Den er en av de fire gamle storgårdene på Ladehalvøya, og lå opprinnelig i Strinda kommune. De andre storgårdene på halvøya er Lade, Ringve og Devle, som alle ligger lenger nordvest. Navnet kommer fra norrønt Leirangr, av «leire» og angr, «fjord», og var det opprinnelige navnet på Leangenbukta. Gården ble nevnt først på slutten av 1550-årene. I 1647 tilhørte gården borgermester Lauritz Bastiansen Stabel, og den ble så overtatt av rådmann Peder Schive, Deretter tilhørte Leangen Abraham Dreier, som også eide gården Rotvoll. Leangen var i Dreiers eie fram til hans død i 1736. Leangen ble da delt i to, Leangen store og Leangen lille (eller nordre).
Ved delingen i 1736 ble Leangen store overdratt til Abraham Dreiers stesønn, Hans Collin. I 1741 solgte han Leangen store, sammen med Rotvoll, til sin sønn, Jens Hanssen Collin. Etter hans død i 1756 ble gården overtatt av Christian Frederik Møllerop. Etter Møllerops død i 1760, ble eiendommen i 1761 kjøpt opp av amtmann Niels Krog Collin. I 1779 solgte Collin Leangen store til Carl Jacob Waldemar von Schmettow, som slo den sammen med sin eiendom Rotvoll. Man antar at Leangen store lå øst for nedkjørselen til Leangen lille, altså nærmere Rotvoll.
Lystgården Leangen lille (nordre) var opprinnelig underbruk under Leangen store, og den ble ved delingen av gården i 1736 solgt til oberst Peter Christian Wisløff. Han solgte den videre til kjøpmann Lorentz Angell i 1744. Fra 1757 var gården i kansellråd Erik Musts eie, som brukte eiendommen som sommerbolig. Hans sønn, Ludvig Must, overtok Leangen i 1798, og oppførte de nåværende bygningene på gården i årene 1821 til 1822. Ved fru Musts død i 1860 ble eiendommen overtatt av hennes bror, Lorentz Angell. Noen år senere, i 1866, kjøpte Hans Peter Jenssen gården. Etter Jenssens død i 1902 ble Leangen overtatt av hans firma, før den i 1915 ble solgt videre til firmaet A. Huitfeldt & Co. Gården ble i 1927 solgt til hotelleier K. N. Stensrud, og Leangen var i Stensrud-familien fram til gården ble kjøpt av Trondheim kommune i 1963. Kommunen benytter gården som representasjonslokaler og kurssenter.
Leangen søndre, også kjent som Leangenspannet, ble fradelt Leangen nordre i 1864, etter ekteparet Musts død. Gården ble overdratt til distriktslege Erik Must Angell. Leangen søndre svarer omtrent til gården Ekren, som ble innlemmet i Leangen gård av Erik Must. I 1881 solgte Angells enke gården til Hans Wingaard Finne, og den ble senere slått sammen med Tunga. I 1920 ble eiendommen, sammen med Tunga nedre og Tunga søndre, solgt til Finnes sønn. Han solgte Leangen søndre i 1931 til A/S Trøndelag travbane, og store deler av eiendommen brukes i dag av Leangen travbane, og huser bortsett fra selve travbanen også staller og andre bygninger. Andre deler av gården ble utparsellert, delvis til boliger.
Emmendingen
Emmendingen er en by i den tyske delstaten Baden-Württemberg, i det sydvestlige Tyskland, cirka 14 kilometer nord for Freiburg im Breisgau. Byen er en og er den største byen i Emmendingen-distriktet med over 26,000 innbyggere. Den er også derfor sentrum for de omliggende områdene.
Rudolf Christoph Freiherr von Gersdorff
Rudolf Christoph Freiherr von Gersdorff (født 27. mars 1905 i Lüben i Tyskland - i dag Lubin i Polen, død 27. januar  1980 i München) var tysk offiser. Han var opposisjonell til nazi-regimet og forsøkte alene og sammen med andre å ta livet av Adolf Hitler i 1944.
Leangen
Andre verdenskrig og ettertid
Under andre verdenskrig ble det på Ladehalvøya anlagt en flyplass, Lade flyplass, av den tyske okkupasjonsmakten. I forbindelse med byggingen av flyplassen ble det bygget et nytt boligområde på Leangen, Leangsletta, som ble benyttet som offisersboliger av offiserer ved Lade flyplass. I 1947 ble bygningene overtatt av Strinda kommune, og området ble i 1949 festet bort til A/L Boliglaget Leangsletta. Den 5,8 km lange jernbanestrekningen Stavne-Leangenbanen mellom Dovrebanen ved Stavne og Meråkerbanen på Leangen ble bygget av tyskerne under andre verdenskrig for å ha en reservestrekning som gikk utenom Trondheim sentrum, i tilfelle en sabotasjeaksjon.
I dag er Leangen i stor grad utbygd til industriområder. Dette gjelder spesielt den delen av bydelen som ligger mellom Innherredsveien og jernbanelinjen. De sørlige delene av Leangen, ned mot Tunga, preges i stor grad av Leangen idrettsanlegg og travbanen. Her ligger også en del forretninger, deriblant IKEA. De sørvestlige delene av Leangen, opp mot Strindheim, er for det meste utbygd med boliger.
Rudolf Christoph Freiherr von Gersdorff
Bakgrunn
Rudolf Christoph friherre von Gersdorff ble født i den slesiske garnisonsbyen Lüben som annen sønn av rittmesteren freiherr Ernst von Gersdorff og hans hustru Christine født grevinne og borggrevinne til Dohna-Schlodien. I 1923 ble han offiserskadett i det tyske riksvern. Utdannelsen fant sted i Breslau i Kleinburgerkasernen, der hans forfedre hadde tjenestegjort i flere generasjoner ved det 1. slesiske livkürassierregiment «Grosser Kurfürst» (etter 1918 kalt det 7. prøyssiske rytter-regiment).
Leangen
Leangen stasjon
Jernbanestasjonen Leangen stasjon på Nordlandsbanen/Meråkerbanen ligger på Leangen, og åpnet i 1882. Den er også den ene endestasjonen på Stavne-Leangenbanen. Stasjonen har siden 1976 vært fjernstyrt fra Trondheim sentralstasjon, og vært ubetjent siden 1984. Den første stasjonsbygningen ble oppført til åpningen i 1882. Den ble i 1944 erstattet av en ny stasjonsbygning. I 2019 ble stasjonen flyttet lenger bort, til Leangbrua. En av grunnene var at stasjonen skulle få lettere forbindelser til dey nye metrobussystemet i Trondheim, som har holdeplass på hver side av brua. Den nye Leangen stasjon åpnet den 28. august 2019.
Rudolf Christoph Freiherr von Gersdorff
Karriere
Han ble løytnant i 1926 og rittmester i 1938. Fra 1938 til 1939 gikk han på Det prøyssiske krigsakademiet i Berlin og virket senere som generalstabsoffiser under annen verdenskrig, til sist som oberst under Sepp Dietrich i sluttfasen av krigen i Frankrike.
Leangen
Idrettsanlegg og travbane
Utbyggingen av Leangen idrettsanlegg ble vedtatt i 1970, og er en videreutvikling av den kommunalt eide idrettsplassen Myra. Anlegget ble utbygd mellom 1975 og 1981. Leangen idrettsanlegg består av Leangen ishall, oppført 1975–77, Leangen idrettshall, oppført 1975–77 og Leangen kunstisbane, oppført 1978–81. Delene av anlegget som ikke består av idrettsbaner og andre installasjoner, er blitt parkmessig behandlet.
Rudolf Christoph Freiherr von Gersdorff
Karriere
Ved sin fetter Fabian von Schlabrendorffs formidling ble Gersdorff, som i 1941 var blitt tilordnet armégruppe sentrum (tysk: Heeresgruppe Mitte), medlem av en hemmelig motstandsgruppe rundt general Henning von Tresckow. Den 21. mars 1943 skulle Hitler åpne en utstilling av erobret sovjetisk militærutstyr i Zeughaus Berlin ved Berlins paradegate Unter den Linden: Gersdorff hadde planlagt å forøve et selvmordsattentat ved å utløse en mine som han tok med seg under frakken, og ta med seg i døden ikke bare Hitler, men også Göring, Himmler, Keitel og Dönitz. Grunnen til at han mislyktes var at Hitler forlot åstedet etter bare om lag to minutter; tenningstiden på minen var på ti minutter.
Ferjesambandet Lekneset–Sæbø–Trandal–Standal
Ferjesambandet Lekneset–Sæbø–Trandal–Standal trafikkerer Hjørundfjorden i Ørsta på Sunnmøre, det betjener ferjekaiene Leknes og Trandal på fjordens østside, og Sæbø, Standal og Skår på vestsiden. Sambandet drives av Fjord1.
Rudolf Christoph Freiherr von Gersdorff
Karriere
I april 1943 oppdaget Gersdorff og hans medarbeidere massegravene med de polske offiserer som sovjeterne hadde massakrert i Katyń.
Ferjesambandet Lekneset–Sæbø–Trandal–Standal
Hovedstrekningen blir betjent av MF «Festøya» 18 ganger daglig om hverdagen, de andre strekningene 3 ganger daglig, Skår etter behov.
Leangen
Idrettsanlegg og travbane
Leangen travbane ble anlagt på grunnen til gården Leangen søndre i 1931. Under krigen ble travbanen beslaglagt av tyskerne, men den ble gjenåpnet igjen i 1946. Banen er 1000 meter lang, med et oppløp på 240 meter. I 2013 ble det vedtatt at Leangen travbane skulle selges. Eiendommen ble kjøpt opp av Koteng Eiendom, og den skal hovedsakelig bygges ut med 1500–1800 boliger. I tillegg vil det komme noe næring, forretninger og tjenester, deriblant barnehager og helse- og velferdssenter.
Rudolf Christoph Freiherr von Gersdorff
Karriere
I 1944 var det Gersdorff som fremskaffet sprengstoff og tennsats for 20. juli-attentatet. Også det attentatet slo feil.
Som ved et lite under var ikke hans navn blant de som torturistene fikk presset ut av hans arresterte medsammensvorne under opprullingen av attentatet. Forhørsdommeren Roland Freislers plutselige død medvirket også til at man ikke kom på sporet av Gersdorff. I 1944 ble han sendt til Atlanterhavsvollen, og om sommeren samme år ble han tildelt ridderkorset for sin planlegging av det tyske utbruddet fra Falaise, der de i praksis var blitt omringet. I 1945 havnet han i amerikansk krigsfangenskap. Hen ble repatriert i 1947.
Etterkrigsårene tilbragte Gersdorff som rideinstruktør. Etter en rittulykke ble han delvis lammet, og de siste årene av sitt liv viet han seg til veldedighetsarbeid i  johannitterordenen, som han var æreskommandør for. Han var grunnleggende president for den tyske Johanniter-Unfall-Hilfe (presidentskapsformann 1952-1963). I 1979 ble han dekorert med det store  Bundesverdienstkreuz.
I 1934 hadde Gersdorff giftet seg med Renata Kracker von Schwarzenfeld (død 1943), en av arvingene av det slesiske industridynastiet von Kramsta.
Tübingen
Tübingen er en by i den tyske delstaten Baden-Württemberg, administrasjonssete for Bezirk Tübingen, i det sydvestlige Tyskland. Byen med rundt 85 000 innbyggere er en av de klassiske universitetsbyene i Tyskland og har et nydelig gammelt sentrum (Altstadt). Gjennom byen renner elven Neckar.
Historie
Bosettingshistorien i Tübingen strekker seg tilbake til 12000 f.Kr, men tross nærheten til den romerske grensen ved Neckar (Limes), var stedet uten betydning under romerne. Bynavnet Tübingen skriver seg fra folkevandringstiden, da tyske stedsnavn på -ing var svært vanlige. Byen fikk byrettigheter i 1231, mens Eberhart-karl-universitetet ble grunnlagt i 1477. Reformasjonen ble innført 1534, og i 1536 ble byen sete for et luthersk presteseminar.
I 1589 begynte astronomen Johannes Kepler sine studier ved universitetet i Tübingen. Byen gikk på 1600-tallet inn i en turbulent tid under tredveårskrigen, hvor katolikkene i løpet av 1620-årene gradvis gjenvant kontroll over Tübingen. I 1631 var området åsted for den konfesjonelle «kirsebærkrigen», og i det følgende var byen en kasteball mellom konfesjonelle, keiserlige og bayerske tropper, en kort tid også på svenske (1638) og franske (1647–49) hender.
I året 1789 grunnlaa Johann Friedrich Cotta den legendariske tyske avisen Allgemeine Zeitung, som var Tysklands ledende politiske avis på hele 1800-tallet. Poeten Friedrich Hölderlin bodde i Tübingen 1807-1843.
Universitetet og stiftene
ATTEMPTO («Jeg forsøker det!») Historien til Eberhard-Karls-Universität begynner i 1477 da greve Eberhard im Bart (senere hertug av Württemberg) grunnla Bursen (Alte Burse, 1478) – det som senere skulle utvikle seg til et stort universitet med mange fakulteter. I dag har universitetet om lag 22 200 studenter (2007), og befolkningen i Tübingen har den laveste gjennomsnittsalderen i hele Tyskland.
Blant annet var det her Philipp Melanchthon, Luthers nære medarbeider og opphavsmannen til den augsburgske konfesjon, som 16-åring innehadde sin første vitenskapelige undervisningsstilling som dosent i klassisk gresk.
Stiftene har vært nært knyttet til universitetet, og det eldste og mest kjente er Evangelisches Stift. Et stift er et i utgangspunktet et presteseminar, men i dag bor det alle slags studenter ved stiftene.
Det finnes to andre stift som er mindre kjent, det katolske Wilhelmsstift og det pietistiske Albrecht-Bengel-Haus
Arkeologiåret 1995
Arkeologiåret 1995 er en oversikt over blant annet utgravninger, fødte og avdøde personer med tilknytning til arkeologi i 1995.
Ulvøyværet naturreservat
Ulvøyværet naturreservat ligger i Hadsel kommune i Nordland. Naturreservatet omfatter et område med holmer og skjær vest for Hadseløya. Området har et areal på 8 879 dekar, hvorav 8 808 dekar sjøareal. Området er vernet for å ivareta et viktig hekkeområde for sjøfugl.
Islands riksvåpen
Islands riksvåpen «Skjaldamerkið» består av et blått skjold med et rødt kors lagt på et sølv kors. Fire landvættir er skjoldholdere som «verner» skjoldet og symboliserer Island, tyren Griðungur verner den sørvestre delen av landet, ørnen Gammur den nordvestre, dragen Dreki den nordøstre og kjempen Bergrisi verner den sørøstre delen av Island.
Historikk
Det antatt tidligste våpen for Island var et skjold med tolv horisontale strenger eller delinger, alternerende blå og sølv, som kanskje representerte islands tolv tingsteder. Det er rekonstruert på grunnlag av et våpen for «roi d'illande, (kongen av Island, egentlig den norske konges representant, jarlen Gissur Þorvaldsson), i Wijnbergen-våpenboken fra om lag 1280. Det kombinerer samveldets rekonstruerte våpen med en modifikasjon av den norske kongens våpen; skjold med tolv strenger, vekselvis blå og sølv under et gull skjoldhode med over det hele en opprett rød løve, som holder en svart øks med rødt skaft. Løven er hentet fra Norges riksvåpen, men er fremstilt uten krone.
Et islandsk offisielt segl med en klippfisk som sentralmotiv er kjent fra 1560, og kan ha vært benyttet tidligere. Som en del av den danske kongens våpen inngår Islands sølv klippfisk med gull krone på rød bunn 1592 – 1903. Fra 1903 ble klippfisken byttet ut med en sølv falk på blå bunn.
1919 ble flagget for første gang tatt i bruk som riksvåpen. Våpenet ble beholdt da Island ble republikk, men landvettene fikk en annen utforming. Den nåværende formen ble vedtatt 17. juni 1944.
St. Johanneslogen Oscar til de syv Bjerge
St. Johanneslogen Oscar til de syv Bjerge er en frimurerlosje i Den Norske Frimurerorden (St. Johannesloge nr. 2) som ble innviet den 29. juli 1875 i Bergen. Losjen er oppkalt etter Kong Oscar II.
Den første frimurerlosjeen i Bergen var «Carl til den norske Løve», som ble innviet den 10. desember 1787 og eksisterte frem til 1816.
I 1872 ble det deretter grunnlagt en St. Johannes broderforening med St. Johanneslogen St. Olaus til den hvide Leopard som moderlosje. Denne ble senere opphøyd til St. Johanneslogen Oscar til de syv Bjerge.
Losjen var en av seks losjer som ble tilsluttet Den Norske Frimurerorden den 24. juni 1891.
Freudenstadt
Freudenstadt («gledesbyen») er en by med ca. 24 000 innbyggere i den tyske delstaten Baden-Württemberg, i det sydvestlige Tyskland. De nærmeste større byene er Karlsruhe i nord (ca. 60 km) og Tübingen i øst (ca. 50 km).
Something Special – The Best of Bigbang
Something Special - The Best of Bigbang er en samleplate av det norske rockebandet Bigbang, utgitt i Norge 3. desember 2007, på bandleder Øystein Grenis eget Grand Sport Records og Warner Music.
Albumet lå åtte uker på VG-lista i 2007 og 2008, med nummer femten som beste plassering.
Andreas Ostler
Ostler ble olympisk mester i bobsleigh to ganger under Vinter-OL 1952 i Oslo. Han var med på de tyske lagene som vant både toer- og firerbob.
Ostler ble verdensmester i bobsleigh i både toer- og firerbob i 1951.
Han var Tysklands flaggbærer under åpningsseremonien ved vinter-OL 1956 i Cortina d'Ampezzo.
Kunstfilosofi
Kunstfilosofi er den grenen av estetikken som definerer ulike begrep innen kunst og som undersøker de problemstillingene som oppstår i forbindelse med kunst og kunstopplevelse.
Kunstfilosofi og filosofisk estetikk
Uttrykkene kunstfilosofi og filosofisk estetikk brukes ofte om hverandre, men de betyr ikke nødvendigvis det samme. Ordet «estetikk» er avledet fra gresk aisthanesthai, som betyr «å sanse». Som filosofisk disiplin ble estetikken navngitt gjennom Baumgartens verk Aesthetica i 1750. Baumgarten definerte estetikk som «vitenskapen om den sanselige erkjennelse».
Skillet mellom kunstfilosofi og estetikk er likevel ikke absolutt. I Hegels forelesninger om estetikk (1835-8) blir estetikk betegnet som «den skjønne kunsts filosofi». Og Heidegger hevdet at all kunstfilosofi siden Platon har vært estetisk ettersom det har tatt utgangspunkt i sansning.
John Henderson Soga
John Henderson Soga (født 1860, død 1941) var en sørafrikansk misjonær og forfatter. Han ble den første xhosa-historiker.
Biografi
John Henderson Soga ble født i Mgwali, og var en av fire sønner av Tiyo Soga, den første ordinerte xhosa-prest av den presbyterianske kirke. Hans mor, Janet Burnside, var skotsk.
Henderson Soga studerte, som sin far, i Skottland. Han fikk grunnskoleutdannelse i Glasgow fra 1870 til 1877. Han studerte ved University of Edinburgh fra 1886 til 1890, og deretter ved United Presbyterian Divinity Hall fra 1890 til 1893, hvorpå han ble ordinert til prest. Han flyttet til Sør-Afrika med sin skotske kone, og etablerte misjonen Mbonda Mission Station ved Mount Frere district (nå Transkei). Her var han fra 1893 til 1904.
I 1916 tok han over sin avdøde bror, doktor William Anderson Sogas, misjon ved Elliotdale.
Ved siden av misjonsarbeidet oversatte han resten av han fars arbeid med «Pilgrim's Progress» til xhosa. Han fullførte arbeidet i 1929. Han komponerte en rekke xhosa-salmer. Hans bøker om xhosafolkets liv og historie, «The South-East Bantu» (1930) og The «Ama-Xhosa» (1932), er fortsatt ansett som sentrale verker på xhosa.
I 1936 pensjonerte han seg, og flyttet til England. Her ble han og familien drep under et tysk bombetokt i 1941.
Kilder
http://www.dacb.org/stories/southafrica/soga_johnh.html Dictionary of African Christian Biography om Soga, John Henderson
Henrik II av Frankrike
Henrik II, konge av Frankrike (fransk: Henri II; født 31. mars 1519, død 10. juli 1559) var et medlem av fyrstehuset Valois, sønn og etterfølger av Frans I av Frankrike, og regjerte fra 31. mars 1547 til sin død.
Bakgrunn
Henrik ble født på slottet Saint-Germain-en-Laye som sønn av Frans I og Claude av Frankrike. Hans far ble tatt til fange i slaget ved Pavia i 1525 av sin erkefiende, keiser Karl V, og han ble holdt som fange i Spania. Til gjengjeld for hans frigivelse ble det avtalt at hans to sønner Henrik og Frans (1518-36) skulle sendes til Spania og overta hans plass i fengslet. Brødrene satt fanget i Spania i tre år.
Katarina av Medici, og Diane de Poitiers
Henrik inngikk et arrangert ekteskap med Katarina av Medici 28. oktober 1533, da begge var fjorten år.
Året etter innledet Henrik et forhold til den 35-årige enken Diane de Poitiers. De hadde tidligere hatt et nært vennskap, og hun hadde omfavnet ham offentlig den dag han ble sendt til Spania. Diane ble Henriks fortrolige ved hoffet, og i de neste 25 år oppnådde hun stor innflytelse og underskrev endog kongelige dokumenter. Mot denne meget selvsikre, modne og intelligente kvinne hadde Katarina ingen sjanse. Diane insisterte imidlertid på at Henrik tilbrakte tilstrekkelig tid med Katarina til å få tronarvinger.
Konge
Da Henriks storebror Frans døde i 1536 etter en tenniskamp, ble Henrik tronfølger. Han etterfulgte sin far på sin 28 års fødselsdag og ble kronet til konge av Frankrike den 25. juli 1547 i Notre-Dame-katedralen i Reims.
Hans regjeringstid ble preget av krigen mot Østerrike og den voldsomme forfølgelsen af de protestantiske hugenotter. Kongen lot dem brenne levende, eller lot tungen skjære ut på dem som straff for deres tro. Mistanken alene kunne føre til fengsel på livstid.
Død
Henrik var en entusiastisk jeger og deltok gjerne i turneringer. Under konkurransen som ble arrangert 1. juli 1559 for å feire en fredsavtale med erkefienden Habsburg og datteren Elisabets giftermål med Filip 2. av Spania, fikk han et stykke av Gabriel Montgomerys (kaptein for kongens skotske livgarde) lanse inn gjennom øyet og inn i hjernen. Kongen led fryktelig av skadene og døde av dem.
Nostradamus var knyttet til kongens hoff, og en av hans profetier har vært tolket som en forutsigelse av kong Henriks død:
Da Henrik lå på sitt dødsleie, bestemte Katarina suverent hvem som kunne få adgang til kongen. Og selv om han gjentagne ganger spurte etter elskerinnen, Diane de Poitiers, nektet Katarina henne adgang. Etter Henriks død bortviste Katarina Diane fra hoffet.
Henrik ble fulgt av sin sønn Frans II, som døde året etter, og ble så fulgt av sine to brødre. Deres mor fungerte som regent.
Niccolò Marini
Niccolò Marini (født 20. august 1843 i Roma i Italia, død 27. juli 1923 i Roma) var en italiensk kardinal. Han var en slektning av erkebiskop og pavelig seremonimester Piero Marini.
Niccolò Marini arbeidet i en rekke sentrale stillinger i Den romerske kurie og i det pavelige diplomati. Han arbeidet svært aktivt for den kristne Orient og for å bevirke at det ble gjenetablert fullt fellesskap mellom Den katolske kirke og de ortodokse kirker, og reiste med dette for øye meget til Det hellige land, Egypt, Hellas og Nordafrika. Han var sekretær (den gang lederstillingen) i Kongregasjonen for østkirkene 1917–1922.
Han ble kreert til kardinal av pave Benedikt XV i 1916.
Marini deltok ved konklavet 1922 som valgte pave Pius XI.
Giovanni Vincenzo Bonzano
Giovanni Vincenzo Bonzano (født 27. september 1867 i Castelleto Scazzoso ved Alessandria i Italia, død 26. november 1927 i Roma) var en italiensk kardinal. Han var som medlem av dominikanernes piemontesiske provins misjonær i Konstantinopel en stund, og fikk deretter høyere verv i sin orden. Han ble apostolisk delagat i USA i 1912, og fikk midlertidig det samme verv for Mexico i 1915, men ble så sendt som apostolisk delegat til Mexico 1912.
Han ble kreert til kardinal av pave Pius XI i 1922, med San Pancrazio som tittelkirke, og så med Santa Susanna.
Episkopalgenealogi
Hans episkopalgenealogi er:
Göppingen
Göppingen er en by i den tyske delstaten Baden-Württemberg, i det sydvestlige Tyskland.
Våpensamler
Våpensamlere globalt
Da de fleste land enten har forbud mot privat våpeneierskap eller har fritt våpeneierskap, eksisterer ikke det juridiske begrepet «våpensamler» i disse landene på samme måte som for eksempel i Norge. I USA har man en grunnlovsfestet rett til å eie og bære skytevåpen, og der er ikke begrensninger på hvor mange våpen man kan ha, derfor er det ikke skille mellom en våpensamler og en våpeneier. I Storbritannia er det meste av skytevåpen forbudt å eie, og dermed også våpensamlinger. Det er tillatt å eie eldre typer våpen uten restriksjoner på antall, så derfor er det ikke juridisk skille mellom samler og eier av disse våpnene.
Våpensamling i Norge
I Norge er det begrensninger på hvor mange skytevåpen man kan eie, så ønsker man å ha flere våpen enn man har bruk for til jakt eller skytesport, må man ha en samletillatelse, og der kommer også betegnelsen våpensamler inn. Det er altså den norske lov som regulerer, og har skapt, det juridiske begrepet våpensamler.
Norsk lov
For å bli samler av registrerte skarpe skytevåpen må man etter år 2000 være medlem i Norsk Våpenhistorisk Selskap (NVS) og ha tillatelse av politiet. Samlingen må være begrenset innenfor ett spesifikt historisk, geografisk eller tidsbegrenset område, eller en kombinasjon av disse.
Våpensamling styres av våpenloven og våpenforskriften § 16:
Det mongolsk-kyrilliske alfabet
Det mongolsk-kyrilliske alfabetet (mongolsk: Монгол Кирилл үсэг (Mongol kirill üseg) eller Кирилл цагаан толгой (Kirill tsagaan tolgoi)) er skriftspråket brukt i den moderne staten Mongolia. Skriftspråket har hovedsakelig fonetisk ortografi. Mongolsk-kyrillisk benyttes ikke i den kinesiske regionen Mongolia - Indre Mongolia - der det fortsatt brukes det tradisjonelle mongolske skriftspråket.
Slovakias riksvåpen
Slovakias riksvåpen er i et rødt skjold et sølv dobbeltkors oppvoksende fra et oppvoksende, blått treberg.
Korset er hentet fra kong Bela III av Ungarns våpenskjold 1190. Treberget er en stilisert fremstilling av fjellene Tatra, Mátra og Fatra, den vestligste delen av fjellkjeden Karpatene. Fjellene ble første gang benyttet i kong Ladislaus V av Ungarns våpen 1301.
Riksvåpenet er på Slovakias flagg. Ungarns riksvåpen inneholder de samme figurene med tillegg av andre figurer.
Flisa bru
Flisa bru er ei veibru på fylkesvei 206 over Glomma ved Flisa i Åsnes kommune i Innlandet. Nåværende bru ble åpnet 5. juni 2003 og erstattet ei tidligere stålbru fra 1912. Den nye brua ble bygd på pilarene til den gamle. Den er ei fagverksbru i tre med 3 spenn, det lengste på 70,3 meter. Samlet lengde er 196 meter. Seilingshøyden er ca. 5 meter.
NVS
NVS kan referere til:
Kawasaki C-X
Kawasaki C-X er et japansk transportfly utviklet for å erstatte det japanske flyvåpenets Kawasaki C-1. Betegnelsen «C-X» er midlertidig og brukes fordi flyet fremdeles er i utvikling.
C-X er et høyvinget fly utstyrt med to General Electric CF6-80C2L1F motorer. Omkring 60 fly er planlagt produsert for Japan.
Dora (Trondheim)
Dora er opprinnelig to tyske ubåtbunkre i Trondheim fra andre verdenskrig. Dora 1 ble påbegynt i mai 1941 og ferdigstilt i juli 1943, mens Dora 2 aldri ble ferdigstilt. Bunkerne var et av Organisation Todts første anlegg i Norge, og huset den tyske Kriegsmarines 13. ubåt-flotilje.
Navnet kommer fra tysk: Drontheim  (Trondheim) og Dora er bokstaven D i det tyske fonetiske alfabetet. Et mindre anlegg av samme art i Bergen het «Bruno».
Bygningene og havnebassenget tilknyttet Dora er innført i NB!-registeret, en liste over bymiljøer i Norge som har nasjonal kulturhistorisk verneinteresse.
Historikk
Dora ble bygget som en av to ubåtbunkre i Trondheim, som var hovedbase for 13. ubåtflotilje. Ubåtvåpenet i nord opererte særlig i Nordishavet mot de allierte konvoiene med forsyninger til Sovjetunionen for lossing i havnen i Murmansk for å styrke de allierte innsatsen på Østfronten. De opererte imidlertid også andre steder og så langt sør som Den engelske kanal. Særlig kjent er historien om U-480, verdens første ubåt med stealth-egenskaper.
Anlegget Dora 1 hadde plass til 7 ubåter i fem dokker. Det ble bygget tilsvarende anlegg flere steder, blant annet i La Pallice (like ved La Rochelle) på vestkysten av Frankrike for ubåtene som opererte lengre sør i Atlanterhavet og vest for De britiske øyer.
Anlegget må sees i sammenheng med de store planene Albert Speer hadde om Neu-Drontheim ved Øysand.
Den 24. juli 1943 ble anlegget bombet av amerikanske bombefly. Dette var det eneste gang Trondheim ble bombet under andre verdenskrig. Åtte norske sivile og 31 tyskere døde. Et planlagt bombeangrep med 171 britiske fly den 22. november 1944 ble avbrutt på grunn av værforholdene og kunstig tåke.
Bunkerne ble forsøkt fjernet etter krigen, men taket er 3,5 meter tykt med armert betong og veggene er tre meter, slik at det ikke ble kostnadssvarende å prøve å fjerne anlegget. Det måtte så mye dynamitt til at man ville risikere skader på byen omkring ved en sprengning av anlegget.
Dora 1
Dora 1 blir benyttet blant annet som regionalt senter for ABM-utvikling, musikksenter for rock, bowlinghall, lager, verksted og så videre). De tykke veggene gjør at klimaet er stabilt inne i anlegget og dette gjør det svært egnet til lager. Arkivsenteret Dora er et samarbeid mellom Statsarkivet i Trondheim, Interkommunalt arkiv Trøndelag, Trøndelag fylkeskommunes arkiv, Trondheim byarkiv og NTNU Universitetsbibliotekets avdeling Dora. Det er planlagt at det eksisterende blå påbygget på toppen av Dora 1 skal fjernes og erstattes av et nytt og større påbygg.
Dora 2
Bunkeren Dora 2 er i dag midlertidig fredet og blir i dag benyttet som skipsverft og verksteder.
Heidenheim
Heidenheim an der Brenz er en by i den tyske delstaten Baden-Württemberg, i det sydvestlige Tyskland.
Friedrich Kuhn
Frederich «Fritz» Kuhn (født 24. oktober 1919, død januar 2005) var en tysk sportsutøver som deltok i de olympiske leker 1952 i Oslo.
Kuhn ble olympisk mester i bobsleigh under Vinter-OL 1952 i Oslo. Han var med på det tyske laget som vant firerbob foran USA og Sveits. De andre på laget var Andreas Ostler, Lorenz Nieberl og Franz Kemser.
Arve Helle
Arve Helle (født 17. september 1971) er en norsk lokalpolitiker som representerer Arbeiderpartiet. Han var ordfører i Fjaler kommune i Sogn og Fjordane fra 2003 til 2015.
Helle var en tid journalist i avisen Firda, inntil han i 1994 ble konsulent i Sogn og Fjordane Fotballkrets. I 2000 og 2001 var han politiske sekretær i Fiskeridepartementet. Etter endt engasjement gikk han tilbake til fotballkretsen inntil han ble valgt som ordfører i 2003.
Washington County (Tennessee)
Washington County er et fylke i den amerikanske delstaten Tennessee. Det ligger i nordøst i staten og det grenser mot Sullivan County i nord, Carter County i øst, Unicoi County i sør, Greene County i vest og mot Hawkins County i nordvest.
Fylket ble grunnlagt i 1777 og er oppkalt etter general George Washington under Amerikanske uavhengighetskrigen og senere USAs første president.
Ror
Et ror er en styreanordning hvor blad eller en vinge festet til en aksling. Dette brukes til å endre en krafts retning i en væske eller gass. Ror brukes oftest på båter, skip og fly.
Skipsror
Fra gammelt av var roret på fartøy festet på styrbord side nesten bakerst på fartøyet, et sideror. Dette må dog ikke forveksles med en styreåre; sideroret var et virkelig ror, som dreide rundt en fast akse gjennom roret (i motsetning til en åre, som dreier om kun ett punkt). I det 12. århundre begynte man å bruke hekkror/(bak-)stevnror. På tradisjonelle norske båter kalles roret ofte for styre.
Av dagens hekkror skiller man mellom ubalansert ror, balanseror, halvspaderor og spaderor.
Mange hurtigbåter og de fleste mindre fritidsbåter i dag bruker vannjet eller dreibare utenbordsmotorer som fremdrift; disse styrer da med fremdriftssystemet, og har derfor ikke tradisjonelle ror.
Ror på skip regulerer normalt skipet i horisontalplanet. På moderne skip er det blitt vanlig å bruke ror også for å regulere skipet i det vertikale plan, dette for å bedre stabiliteten eller minske uønsket bevegelse, f.eks. sjøgang.
Flyror
Flyenes ror regulerer flyets stilling med sideror og høyderor på halen og balanseror ytterst på vingene. Høyderoret regulerer også flyets hastighet.
Den mongolske fred
Den mongolske fred (latin: Pax Mongolica) er et begrep for den relative freden innad i Mongolriket, der ulike regioner og folkeslag opplevde en periode stabilitet i sosialt, kulturelt og økonomisk liv, underlagt det mongolske riket i det 13.- og 14. århundre.
Under det mongolske riket ble kommunikasjon og handel enklere gjennom det forente styret som mongolene opprettet gjennom utbredt erobring. Djengis Khans og hans etterkommeres erobringer strakk riket fra Sørøst-Asia til Øst-Europa, noe som knyttet østen og vesten. Silkeveien, som knyttet handelssentre gjennom Asia og Europa, ble fullstendig underlagt mongolene. Det ble sagt at «en jomfru med en gullklump på hodet kunne trygt vandre gjennom riket».
Slutten av den mongolske fred kom av Mongolrikets oppløsning og spredningen av svartedauden gjennom handelsrutene i Asia til mye av den kjente verden.
Wolfgang Van Halen
Wolfgang William Van Halen (født 16. mars 1991 i Santa Monica i California) er en amerikansk bassist i hardrock-bandet Van Halen.
Wolfgang er sønnen til gitarist Eddie Van Halen fra samme band, og skuespiller Valerie Bertinelli. Han er oppkalt etter komponisten Wolfgang Amadeus Mozart.
Han erstattet Michael Anthony som bassist i 2006. Hans første opptreden med Van Halen var på Charlotte Bobcats Arena 27. september 2007. Lik faren mestrer han mange forskjellige instrumenter; gitar, bassgitar, trommer (hans første instrument) og keyboard.
Van Halen spiller også bass i Tremonti, som er Mark Tremonti (Creed, Alter Bridge) sitt soloprosjekt.
I 2021 slapp han et album med bandet sitt Mammoth WVH der albumet bærer samme navn.
Lut (andre betydninger)
Lut kan vise til:
Ransaking
Ransaking er et straffeprosessuelt tvangsmiddel som består i at bolig, rom (såkalt husransaking) eller person blir undersøkt i anledning av en straffesak. I rettsstater kreves det tillatelse fra en domstol (ransakelsesordre) for å utføre en lovlig ransakelse, og beviskravet er vanligvis skjellig grunn.
Motivet for ransakelse er straffeforfølgelse, og formålet er å se etter bevis eller etter ting som kan beslaglegges. På nærmere vilkår kan det også foretas ransaking hos andre enn mistenkte, blant annet når handlingen er foretatt eller mistenkte er pågrepet der.
Ransaking i norsk straffeprosess
Beslutning om ransaking mot vedkommendes skriftlige samtykke kan i utgangspunktet kun gis av en domstol. Unntak fra dette er gjort hvor det er «fare ved opphold», hvor beslutningen treffes av påtalemyndighetene.